Front-end web tehnologije

Razvoj softvera

## Spirala 3

Zadatak 1. [**3B**] Implementirajte validaciju u JavaScriptu kao funkcije u datoteci validacija.js. U ovoj datoteci se smiju nalaziti **samo ove funkcije**:

* validirajNaziv(ieNaziv) - validiraj naziv predmeta - naziv predmeta čini string od velikih slova koji može završavati jednocifrenim brojem. Ovaj string ima bar dva slova. I ne smije biti duži od 5 znakova
* validirajPocetak(iePocetak) - validiraj vrijeme početka - vrijeme početka je u formatu HH:MM i ne smije biti nakon 20:00 sati
* validirajKraj(iePocetak,ieKraj) - validiraj vrijeme kraja - vrijeme kraja je u formatu HH:MM i uvijek je nakon vremena početka
* validirajTip(ieTip,iePocetak,ieKraj) - validiraj tip aktivnosti - ukoliko je tip aktivnosti predavanje onda ukupno trajanje ne može biti duže od 3 sata niti kraće od jednog sata, ukoliko je tip vježba ne može biti kraće od 45 minuta niti duže od 3 sata.

Sve funkcije primaju referencu na input polje. Ukoliko je validacija ispunjena boja pozadine elemenata je svijetlo zelena, a ukoliko validacija nije ispunjena boja pozadine je svijetlo crvena. U slučaju kada više polja učestvuje u validaciji obojite samo ono polje koje je u nazivu metode npr vrijeme kraja - kod validirajKraj ili tip kod validirajTip.

Primjer kako se funkcije pozivaju:

var element = document.getElementById(“naziv”);

validirajNaziv(element);

Zadatak 2. [**2B**] Povežite prethodno implementirane funkcije sa stranicom planiranjeNastavnik.html. Pozivanje funkcija i povezivanje sa elementima stranice uradite u datoteci planiranjeNastavnik.js. U ovaj HTML trebate uključiti oba JavaScript fajla i validacija.js i planiranjeNastavnik.js. Funkcije se pozivaju kada se izgubi fokus nad poljem koje se validira, npr kada korisnik unese naziv i pređe na sljedeće polje.

Zadatak 3.[**3B**] Napravite skriptu trenutno.js koje ima sljedeću funkciju:

trenutniCas(divRaspored,trenutnoVrijeme) - ova funkcija boji pozadinu aktivnosti zelenom bojom u rasporedu koji se nalazi u div elementu divRaspored i border ove aktivnosti je deblji nego borderi drugih aktivnosti. Parametar divRaspored je referenca na DOM element div-a u kojem je iscrtan raspored, a trenutnoVrijeme je string u formatu YYYY-MM-DDTHH:MM.

U ovoj datoteci se nalazi samo ova funkcija.

Primjer kako se funkcija poziva:

var div = document.getElementById(“sadrzaj”);

trenutniCas(div,”2020-12-20T12:00);

Napravite 5 kopija stranice raspored.html i pozovite ovu funkciju nad tim rasporedima za različite datume i vremena, uključujući i jedno vrijeme kada ne postoji aktivnost, kada je posljednja minuta aktivnosti i kada je tek početak aktivnosti. Pozivanje funkcije radite u datotekama rasporedN.js za stranicu rasporedN.html. Gdje je N broj kopije stranice od 1 do 5.

Zadatal 4. [**2B**] Napravite testove za prethodnu skriptu (bar 5 testnih slučajeva). Pored ovih testova napravite i kopije prethodne skripte sa nazivima trenutnoJednaGreska.js trenutnoPolaIspravno.js i trenutnoSvePogresno.js. U ovim verzijama skripti napravite greške tako da redom pada jedan test, približno pola testova i svi testovi. Testovi trebaju biti isti i za ispravnu i neispravne varijante skripti. Za svaku varijantu treba biti jedan html fajl u kojem se pokreću testovi. Primjer kako datoteke trebaju izgledati:

* testIspravno.html uključuje test.js, trenutno.js, mocha i ostale potrebne biblioteke kao na vježbama, CSS rasporeda sa prve spirale
* testJednaGreska.html uključuje test.js, trenutnoJednaGreska.js i ostale potrebne biblioteke kao na vježbama, CSS rasporeda sa prve spirale
* testPolaIspravno.html uključuje test.js, trenutnoPolaIspravno.js i ostale potrebne biblioteke kao na vježbama, CSS rasporeda sa prve spirale
* testSvePogresno.html uključuje test.js, trenutnoPolaIspravno.js i ostale potrebne biblioteke kao na vježbama, CSS rasporeda sa prve spirale

Rok za rad na spirali 3 je 05.01.2020 do 23:59. Krajnji rok za završetak projekta i 4. Spirale je 15.01.2020.

Pitanja vezana za postavku postavite na forumu na c2 stranici.